section_heading: Priča
paragraph_text: Prema viđenju autora stripa, pravi vampiri su tzv. "gospodari noći", "arhivampiri", koji odudaraju od klasičnih prikaza vampira. Sunčeva svjetlost ih ne ubija, a ne zaobilaze ni crkve. U stanju su praviti vizije; te i druge, manje moćne vampire koji čine njihov čopor. Protiv njih se bori dampir - sin arhivampira i žene. On nije pravi vampir, ali ima neke njihove moći. Npr., njegova krv je otrovna za vampire, te mu je starenje znatno usporeno. Glavni lik je u ovom slučaju Harlan Draka, koji je rođen 1945. godine. Iako na početku radnje ima već 50 godina, on izgleda kao da ima 30. U pohodu na vampire, njemu pomažu Emil Kurjak, bivši vojnik VRS-a i Tesla Dubcek, vampirica koja se odmetnula od svoje vrste nakon što je Harlan ubio njezinog gospodara. Svi likovi su predstavljeni u prvoj epizodi stripa. Radnja prve dvije epizode odvija se na Balkanu i u njima je prikazan krvavi sukob na prostoru bivše Jugoslavije. Radnja ostalih epizoda smještena je u Afriku, Rusiju, Transilvaniju, kao i srednjoeuropske gradove poput Berlina i Praga.